Številka: 410-67/2020/18

Datum: 4. 10. 2022

**METODOLOGIJA ZA VZPOSTAVITEV OKVIRA SMOTRNOSTI ZA IZVAJANJE SKLADA ZA AZIL, MIGRACIJE IN VKLJUČEVANJE ZA OBDOBJE 2021-2027**

KAZALO

[1. UVOD 3](#_Toc90552522)

[1.1 OKVIR SMOTRNOSTI 3](#_Toc90552523)

[2. OBRAZLOŽITEV 4](#_Toc90552524)

[2.1 KAZALNIKI UČINKA 4](#_Toc90552525)

[2.1.1 KAZALNIKI UČINKA 5](#_Toc90552526)

[2.1.2 DEJAVNIKI, KI LAHKO VPLIVAJO NA DOSEGANJE MEJNIKOV IN CILJEV TER NAČINI, KAKO SO BILI UPOŠTEVANI 15](#_Toc90552527)

[2.2 KAZALNIKI REZULTATOV 16](#_Toc90552528)

[3. DELEŽ SREDSTEV PO POSAMEZNIH VRSTAH UKREPANJA TER POVEZAVA S KAZALNIKI 19](#_Toc90552529)

[4. ZAKLJUČEK 20](#_Toc90552530)

# 1. UVOD

Skladno z EU zakonodajo za finančno perspektivo 2021-2027 se spreminjajo tudi podlage za spremljanje izvajanja Programa. V finančni perspektivi 2021-2027 so v primerjavi s perspektivo 2014-2020 predvsem spremembe v intervencijski logiki, kazalnikih in operacijah.

Program za izvajanje Sklada za azil, migracije in vključevanje v RS za obdobje 2021-2027 je načrtovan na ravni specifičnega cilja. Cilj politike Sklada je prispevati k učinkovitemu upravljanju migracijskih tokov ter k izvajanju, krepitvi in razvoju skupne politike na področju azila in skupni politiki na področju priseljevanja, v skladu z ustreznim pravnim redom Unije ter ob doslednem spoštovanju mednarodnih obveznosti Unije in držav članic, ki izhajajo iz mednarodnih instrumentov, katerih pogodbenice so.

***Sklad za azil, migracije in vključevanje 2021-2027 prispeva k naslednjim specifičnim ciljem:***

1. okrepiti in razvijati vse vidike skupnega evropskega azilnega sistema, vključno z njegovo zunanjo razsežnostjo;
2. okrepiti in razvijati zakonite migracije v države članice v skladu z njihovimi gospodarskimi in socialnimi potrebami ter spodbujati in prispevati k učinkoviti integraciji in socialnemu vključevanju državljanov tretjih držav;
3. prispevati k boju proti nedovoljenim migracijam, krepiti učinkovito, varno in dostojanstveno vračanje in ponovni sprejem, pa tudi spodbujati in prispevati k učinkovitemu začetnemu ponovnemu vključevanju v tretjih državah;
4. krepiti solidarnost in pravično delitev odgovornosti med državami članicami, zlasti v zvezi s tistimi, ki jih migracijski izzivi in izzivi na področju azila najbolj prizadenejo, tudi s praktičnim sodelovanjem.

Skladno z 22. členom Uredbe o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (Uredba (EU) 2021/1060, v nadaljevanju: uredba CPR), se za vsak specifični cilj predloži:

(a) opis prvotnega stanja, izzivov in odzivov, ki jih podpira sklad;

(b) navedba izvedbenih ukrepov;

(c) okvirni seznam ukrepov in njihov pričakovani prispevek k specifičnim ciljem;

(d) kadar je to ustrezno, utemeljitev za operativno podporo, specifične ukrepe, nujno pomoč in ukrepe, kakor je navedeno v členih 19 in 20 uredbe o AMIF;

(e) kazalniki učinka in rezultatov z ustreznimi mejniki in cilji;

(f) okvirna razčlenitev načrtovanih sredstev glede na vrsto ukrepa

# 1.1 OKVIR SMOTRNOSTI

Okvir smotrnosti, ki omogoča spremljanje, poročanje in vrednotenje uspešnosti programa med njegovim izvajanjem, je določen v 16. členu uredbe CPR. Sestavljajo ga:

1. Kazalniki učinka in rezultatov, povezani s specifičnimi cilji iz uredbe o vzpostavitvi Sklada za azil, migracije in vključevanje.
2. Mejniki, ki jih moramo doseči do konca leta 2024 za kazalnike učinka.
3. Ciljne vrednosti, ki jih moramo doseči do konca leta 2029 za kazalnike učinka in kazalnike rezultata.
4. Mejnike in ciljne vrednosti se določa v odnosu do vsakega specifičnega cilja v okviru programa. Izjema je tehnična pomoč.

Metodologija za vzpostavitev okvira smotrnosti je določena v 17. členu uredbe CPR. Vsebovati mora:

1. **merila, ki jih država članica uporablja pri izboru kazalnikov;**
2. **uporabljene podatke ali dokaze, zagotavljanje kakovosti podatkov in metodo izračuna;**
3. **dejavnike, ki lahko vplivajo na doseganje mejnikov in ciljev ter načine, kako so bili upoštevani.**

# 2. OBRAZLOŽITEV

Ukrepi Slovenije bodo še naprej osredotočeni na izboljšanje kakovosti in hitrost sprejemanja odločitev ter na kakovost spremljanja, vrednotenja in načrtovanja ravnanja v nepredvidljivih razmerah. Prosilcem za mednarodno zaščito se bo v sklopu pomoči in podpore zagotavljalo dostop do informacij ter pravnih in prevajalskih storitev ter tolmačenja, socialnih, zdravstvenih in drugih storitev. Načrtovane so izboljšave sprejemne infrastrukture, storitev in razmer, identifikacijo in izboljšanje razmer za ranljive osebe, ter splošno delovanje na področju ozaveščanja širše javnosti.

Vključevanje državljanov tretjih držav in oseb z mednarodno zaščito je prioritetna naloga v skladu z evropsko agendo za vključevanje in se izvaja v okviru nacionalne politike, z dodatnim poudarkom na ranljivih ciljnih skupinah. Dolgoročni cilj Slovenije je vključenost državljanov tretjih držav in oseb z mednarodno zaščito v vsa ključna področja življenja in dela. Posebna pozornost se namenja ranljivim skupinam oseb, kot so ženske, otroci in starejše osebe. Ukrepi so usmerjeni k izboljšanju zavedanja splošne javnosti, organov in samih priseljencev o vprašanjih vključevanja ter mednarodni dialog. Krepitev zmogljivosti je usmerjena k vzpostavitvi trajnostnega sodelovanja med pomembnimi deležniki, še zlasti z usposabljanji. Podpira se izboljšanje infrastrukture, storitev in bivanjskih razmer za osebe z mednarodno zaščito v integracijskih hišah, kot tudi praktično sodelovanje med državami članicami ter izdelava analiz, vrednotenj in izboljšav trenutnih mehanizmov in pristopov vključevanja.

Slovenija je za svoje prednostne cilje izpostavila izvajanje učinkovite politike vračanja, ki prispeva k boju proti nezakonitim migracijam, s poudarkom na prostovoljnem vračanju in trajnostnem vračanju.

Za specifični cilj krepitve solidarnosti in pravične delitve odgovornosti med državami članicami se bodo kazalniki spremljali v primeru odločitve Republike Slovenije o financiranju prostovoljnih premestitev in/ali preselitev. V tem primeru bo tudi določena metodologija spremljanja kazalnikov, ki so določeni v Uredbi o vzpostavitvi Sklada za azil, migracije in vključevanje.

# 2.1 KAZALNIKI UČINKA

Kazalniki učinka so po specifičnih ciljih določeni v Uredbi o vzpostavitvi Sklada za azil, migracije in vključevanje.

# 2.1.1 KAZALNIKI UČINKA

**Specifični cilj 1: okrepiti in razvijati vse vidike skupnega evropskega azilnega sistema, vključno z njegovo zunanjo razsežnostjo**

V okviru specifičnega cilja 1 se sklad izvaja z osredotočenostjo na naslednje izvedbene ukrepe:

(a) zagotavljanje enotne uporabe pravnega reda Unije in prednostnih nalog v zvezi s skupnim evropskim azilnim sistemom;

(b) podpiranje zmogljivosti azilnih sistemov držav članic v zvezi z infrastrukturo in storitvami, kadar je to potrebno, tudi na lokalni in regionalni ravni;

(c) krepitev sodelovanja in partnerstva s tretjimi državami za namene upravljanja migracij, vključno s krepitvijo njihovih zmogljivosti za izboljšanje zaščite oseb, ki potrebujejo mednarodno zaščito, v okviru prizadevanj za globalno sodelovanje;

(d) zagotavljanje tehnične in operativne pomoči eni ali več državam članicam, vključno v sodelovanju z EASO.

V nadaljevanju so predstavljeni kazalniki učinka v okviru specifičnega cilja 1 ter način njihovega spremljanja:

**1. Število udeležencev, ki so prejeli podporo, pri čemer se ločeno navede:**

1.1 število udeležencev, ki so prejeli pravno pomoč;

1.2 število udeležencev, ki so prejeli podporo, ki ni pravna podpora, vključno z informacijami in pomočjo med celotnim azilnim postopkom;

1.3 število ranljivih udeležencev, ki so prejeli pomoč.

| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| --- | --- | --- | --- | --- | --- |
| 1a, 1b | **O.1.1** | **Število udeležencev, ki so prejeli podporo, pri čemer se ločeno navede:** | število | 10.644 | 17.740 |
| 1a, 1b | O.1.1.1 | St. udeležencev, ki so prejeli pravno pomoč | število | 10.644 | 17.740 |
| 1a, 1b | O.1.1.2 | Št. udeležencev, ki so prejeli podporo, ki ni pravna podpora, vključno z informacijami in pomočjo med celotnim azilnim postopkom | število | 0 | 0 |
| 1a, 1b | O.1.1.3 | Št. ranljivih udeležencev, ki so prejeli pomoč | število | 2.000 | 2.750 |

Opomba: merska enota »število« predstavlja število oseb.

Spremljanje kazalnika je povezano s statističnim spremljanjem vloženih prošenj za mednarodno zaščito na mesečni in letni ravni ter z izvedbo projektov, ki se nanašajo na informiranje vlagateljev namere in prosilcev za mednarodno zaščito, zdravstvene preglede, prostočasne in terapevtske aktivnosti, zagotavljanje materialne oskrbe prosilcev za mednarodno zaščito, tečaje slovenskega jezika za prosilce in programe opismenjevanja ter zagotavljanja učne pomoči otrokom, 24-urne oskrbe otrok v starosti do 10 let v kriznih centrih, sredstev za nakup šolskih potrebščin in dostopa do različnih institucij, ter zagotavljanje ustrezne specialistične in druge strokovne obravnave.

V okviru tega kazalnika, vključno s podkazalniki, bo poročanje potekalo po spolu (moški, ženska, nebinarni) in starosti (<18, 18-60, >60).

Vrednost oziroma podatek za mejnik 2024 je določen na podlagi števila vloženih prošenj za mednarodno zaščito v letu 2020. MNZ vodi statistiko vloženih prošenj po mesecih in letih. Potrebno se je zavedati, da natančno napovedovanje migracijskih tokov ni možno. Na podlagi preteklih statistik lahko napovemo predvideno število prošenj za naslednja leta, vendar se lahko migracijski tok popolnoma spremeni in številke bodisi narastejo (konflikti, podnebje) ali pa padejo, ker se migracije na globalni ravni umirjajo. Vrednost za mejnik je določena glede na ocenjeno število udeležencev po treh letih izvajanja projektov, v sklopu katerih se predvideva, da bodo pomoči deležni vsi vlagatelji namere in prosilci za mednarodno zaščito, ki bodo v tem obdobju vstopili v Republiko Slovenijo.

Ciljna vrednost za leto 2029 je določena na podlagi števila vloženih prošenj za mednarodno zaščito v 2020. MNZ vodi statistiko vloženih prošenj po mesecih in letih. Kot že rečeno, natančno napovedovanje migracijskih trendov ni možno, sploh na daljše časovno obdobje, kot je na primer za leto 2029. Ciljna vrednost je določena glede na ocenjeno število udeležencev po osmih letih izvajanja projektov, v sklopu katerih se predvideva, da bodo pomoči deležni vsi vlagatelji namere in prosilci za mednarodno zaščito, ki bodo v tem obdobju vstopili v Republiko Slovenijo.

V tabeli je število udeležencev, ki so prejeli pravno pomoč, enako skupnemu številu udeležencev, ki so prejeli podporo. Razlog za to je, da je v Republiki Sloveniji pravna pomoč za prosilce za mednarodno zaščito namenjena vsem prosilcem v samem postopku (določena je z Zakonom o spremembah in dopolnitvah Zakona o mednarodni zaščiti (ZMZ-1A)). Pravna pomoč sicer ni edina pomoč, ki je zakonsko obvezna (kot npr. prevajanje, do česar so upravičeni vsi prosilci, vezano na spremljanja postopka v jeziku, ki ga razumejo), zato isti prosilci prejmejo tudi podporo, ki ni pravna. Glede na to, da se kazalnik Št. udeležencev, ki so prejeli podporo, ki ni pravna podpora, kreira avtomatsko, znaša vrednost v tabeli za ta kazalnik 0.

Viri, iz katerega se črpajo podatki, so statistika, ki jo vodi MNZ ter interne evidence Urada za oskrbo in integracijo migrantov (UOIM). MNZ vodi mesečno in letno statistiko števila vloženih prošenj za mednarodno zaščito. MNZ vodi evidence, ki so določene z Zakonom o mednarodni zaščiti (X. poglavje - Evidence, Zbirka osebnih podatkov).

**2. Število udeležencev v dejavnostih usposabljanja.**

| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| --- | --- | --- | --- | --- | --- |
| 1b | **O.1.2** | **Število udeležencev v dejavnostih usposabljanja** | število | 75 | 80 |

Opomba: merska enota »število« predstavlja število oseb.

Spremljanje kazalnika je povezano z Načrtom izobraževanj MNZ, ki se ga sprejema za eno leto vnaprej. Glede sodelovanja v usposabljanju zaposlenih iz Direktorata za migracije na modulih mednarodna zaščita in sprejem, ki je v organizaciji EASO, pa EASO vsako leto objavi načrt usposabljanj za nacionalne trenerje, kamor se zainteresirani prijavljajo sproti, glede na trenutne potrebe. Spremljanje kazalnika je povezano tudi z izvedbo projekta študijskih obiskov strokovnih delavcev s področja sprejema, z namenom prenosa dobrih praks in zagotavljanja supervizije zanje.

V okviru tega kazalnika bo poročanje potekalo po spolu (moški, ženska, nebinarni) in starosti (<18, 18-60, >60).

Vrednost oziroma podatek za mejnik 2024 je določen z Načrtom izobraževanj MNZ 2021 in udeležbo na usposabljanjih EASO ter glede na ocenjeno število zaposlenih, ki bodo po treh letih udeleženi v študijskih obiskih in jim bo zagotovljena supervizija.

Ciljna vrednost za leto 2029 je določena z Načrtom izobraževanj MNZ 2021 in udeležbo na usposabljanjih EASO ter glede na ocenjeno število zaposlenih, ki bodo do tedaj udeleženi v študijskih obiskih in jim bo zagotovljena supervizija.

Vir, iz katerega se črpajo podatki, je Načrt izobraževanj za MNZ, ki se ga za vsako leto sprejema sproti in načrt usposabljanj EASO, ki se ga prav tako EASO vsako leto objavi ter interne evidence UOIM.

**3. Število na novo ustvarjenih mest v sprejemni infrastrukturi v skladu s pravnim redom Unije**, pri čemer se ločeno navede:

3.1 število na novo ustvarjenih mest za mladoletnike brez spremstva.

| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| --- | --- | --- | --- | --- | --- |
| 1b | **O.1.3** | **Število na novo ustvarjenih mest v sprejemni infrastrukturi v skladu s pravnim redom Unije, pri čemer se ločeno navede** | število | 45 | 45 |
| 1b | O.1.3.1 | št. na novo ustvarjenih mest za mladoletnike brez spremstva. | število | 45 | 45 |

Opomba: merska enota »število« predstavlja število prostorov ali postelj.

Spremljanje kazalnika je povezano z zagotavljanjem nastanitve in oskrbe mladoletnikov brez spremstva.

Vrednost oziroma podatek za mejnik 2024 je določen glede na predvideno ureditev 45 novih mest za mladoletnike brez spremstva, ki bodo zagotovljena po sprejemu predvidene sistemske rešitve za mladoletnike brez spremstva na nivoju Republike Slovenije.

Ciljna vrednost za leto 2029 je določena ob predpostavki, da bo 45 novih mest za mladoletnike brez spremstva že urejenih do mejnika v letu 2024.

Vir, iz katerega se črpajo podatki, so evidence UOIM o novo zagotovljenih mestih za mladoletnike brez spremstva.

**4. Število prenovljenih ali obnovljenih mest v sprejemni infrastrukturi v skladu s pravnim redom Unije**, pri čemer se ločeno navede:

4.1 število prenovljenih ali obnovljenih mest za mladoletnike brez spremstva.

| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| --- | --- | --- | --- | --- | --- |
| 1b | **O.1.4** | **Število prenovljenih ali obnovljenih mest v sprejemni infrastrukturi v skladu s pravnim redom Unije, pri čemer se ločeno navede:** | število | 0 | 0 |
| 1b | O.1.4.1 | Št. prenovljenih ali obnovljenih mest za mladoletnike brez spremstva. | število | 0 | 0 |

Opomba: merska enota »število« predstavlja število prostorov ali postelj.

Aktivnosti oziroma projekti v povezavi s tem kazalnikom niso planirani, zato ga ne bomo spremljali.

**Specifični cilj 2: okrepiti in razvijati zakonite migracije v države članice v skladu z njihovimi gospodarskimi in socialnimi potrebami ter spodbujati in prispevati k učinkoviti integraciji in socialnemu vključevanju državljanov tretjih držav**

V okviru specifičnega cilja 2 se sklad izvaja z osredotočenostjo na naslednje izvedbene ukrepe:

(a) podpiranje razvoja in izvajanja politik, ki spodbujajo zakonite migracije, ter izvajanja pravnega reda Unije na področju zakonitih migracij, vključno z združevanjem družine in uveljavljanjem delovnih standardov;

(b) podporni ukrepi za olajšanje rednega vstopa v Unijo in prebivanja v njej;

(c) krepitev sodelovanja in partnerstev s tretjimi državami za namene upravljanja migracij, vključno z zakonitimi možnostmi vstopa v Unijo, v okviru prizadevanj za globalno sodelovanje na področju migracij;

(d) spodbujanje ukrepov za socialno in ekonomsko vključevanje državljanov tretjih držav ter ukrepov za zaščito ranljivih oseb v okviru ukrepov za vključevanje, olajševanje združevanja družine in priprave na aktivno udeležbo državljanov tretjih držav v družbi, ki jih sprejme, in njihovo sprejetje s strani te družbe, in sicer v sodelovanju z nacionalnimi, zlasti pa regionalnimi ali lokalnimi organi in organizacijami civilne družbe, vključno z begunskimi organizacijami in organizacijami, ki jih vodijo migranti, ter socialnimi partnerji.

V nadaljevanju so predstavljeni kazalniki učinka v okviru specifičnega cilja 2 ter način njihovega spremljanja:

**1. Število udeležencev, ki so sodelovali pri ukrepih pred odhodom.**

| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| --- | --- | --- | --- | --- | --- |
| 1b | **O.2.1** | **Število udeležencev, ki so sodelovali pri ukrepih pred odhodom** | število | 0 | 0 |

Opomba: merska enota »število« predstavlja število oseb.

Aktivnosti oziroma projekti v povezavi s tem kazalnikom niso planirani, zato ga ne bomo spremljali.

**2. Število lokalnih in regionalnih organov, ki so prejeli podporo za izvajanje ukrepov za vključevanje.**

| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| --- | --- | --- | --- | --- | --- |
| 2d | **O.2.2** | **Število lokalnih in regionalnih organov, ki so prejeli podporo za izvajanje ukrepov za vključevanje** | število | 3 | 10 |

Opomba: merska enota »število« predstavlja število organov.

Spremljanje kazalnika je povezano z izvedbo projektov vzpostavitve koordinativnih teles na lokalni ravni z namenom prepoznavanja težav pri integraciji, iskanja ustreznih rešitev in priprave dodatnih integracijskih aktivnosti ter uvajanja inovativnih shem za vključevanje migrantov.

Vrednost oziroma podatek za mejnik 2024 je določen glede na ocenjeno število lokalnih organov, ki bodo sodelovali pri navedenih projektih.

Ciljna vrednost za leto 2029 je določena glede na ocenjeno število lokalnih skupnosti (občin), vključenih v oba projekta - vzpostavitve koordinativnih teles na lokalni ravni z namenom prepoznavanja težav pri integraciji, iskanja ustreznih rešitev in priprave dodatnih integracijskih aktivnosti ter uvajanja inovativnih shem za vključevanje migrantov.

Vir, iz katerega se črpajo podatki, bodo evidence UOIM o vključenih lokalnih organih v ukrepe za vključevanje.

**3. Število udeležencev, ki so prejeli podporo, pri čemer se ločeno navede:**

3.1 število udeležencev jezikovnega tečaja;

3.2 število udeležencev tečaja državljanske vzgoje;

3.3 število udeležencev, ki so prejeli osebno poklicno svetovanje.

| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| --- | --- | --- | --- | --- | --- |
| 2d | **O.2.3** | **Število udeležencev, ki so prejeli podporo, pri čemer se ločeno navede:** | število | **5.040** | **10.690** |
| 2d | O.2.3.1 | število udeležencev jezikovnega tečaja; | število | 4.800 | 10.000 |
| 2d | O.2.3.2 | število udeležencev tečaja državljanske vzgoje | število | 90 | 240 |
| 2d | O.2.3.3 | število udeležencev, ki so prejeli osebno poklicno svetovanje | število | 150 | 450 |

Opomba: merska enota »število« predstavlja število oseb.

Spremljanje kazalnika je povezano z izvedbo projektov tečajev in izpitov iz slovenskega jezika za državljane tretjih držav in osebe z mednarodno zaščito, pomoči pri integraciji oseb z mednarodno zaščito, ki vključuje izvedbo integracijskih aktivnosti (razen jezika), programov predpriprave na vključevanje v izobraževalni sistem v obliki opismenjevanja in učne pomoči, vzpostavitve informacijskega/medkulturnega središča ter usposabljanj v okviru tima predstavnikov kompetentnih služb in ustanov na lokalnem nivoju.

V okviru tega kazalnika, vključno s podkazalniki, bo poročanje potekalo po spolu (moški, ženska, nebinarni) in starosti (<18, 18-60, >60).

Vrednost oziroma podatek za mejnik 2024 je določen glede na ocenjeno število udeležencev jezikovnih tečajev, programov opismenjevanja in usposabljanj na lokalnem nivoju v obdobju treh let. V preteklem obdobju se je na letni ravni okoli 1.600 tujcev in oseb z mednarodno zaščito udeleževalo tečajev slovenskega jezika. Ocenjujemo, da bo okoli 30 oseb z mednarodno zaščito na leto vključenih v obvezne integracijske aktivnosti. Za vsaj 50 oseb na letni ravni pa nameravamo ob podpori zaposlenih in zunanjih izvajalcev zagotoviti usposabljanja, ki bodo pripomogla k njihovi boljši zaposljivosti.

Ciljna vrednost za leto 2029 je določena glede na ocenjeno število udeležencev jezikovnih tečajev, programov opismenjevanja in usposabljanj na lokalnem nivoju do tega leta. Glede na spremembe zakonodaje bodo po letu 2023 tečaji slovenskega jezika s strani države plačljivi le delno, zato pričakujemo nekoliko nižje število udeležencev po letu 2024. Za vse ostale projekte/programe pa načrtujemo njihovo izvedbo glede na načrtovano dinamiko do leta 2024.

Vir, iz katerega se črpajo podatki, bodo interne evidence UOIM o izvedenih usposabljanjih in evidence jezikovnih šol, ki bodo izvajale tečaje, izpite in opismenjevanja, nad ustreznostjo vodenja njihovih evidenc pa bodo skrbeli tudi uslužbenci UOIM in podatke vodili tudi v uradnih registrih.

**4. Število informacijskih paketov in kampanj za ozaveščanje o zakonitih migracijskih poteh v Unijo.**

| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| --- | --- | --- | --- | --- | --- |
| 2d | **O.2.4** | **Število informacijskih paketov in kampanj za ozaveščanje o zakonitih migracijskih poteh v Unijo** | število | 0 | 0 |

Opomba: merska enota »število« predstavlja število informacijskih paketov ali kampanj.

Aktivnosti oziroma projekti v povezavi s tem kazalnikom niso planirani, zato ga ne bomo spremljali.

**5. Število udeležencev, ki prejmejo informacije ali pomoč pri vložitvi prošnje za združitev družine.**

| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| --- | --- | --- | --- | --- | --- |
| 2d | **O.2.5** | **Število udeležencev, ki prejmejo informacije ali pomoč pri vložitvi prošnje za združitev družine** | število | 10 | 25 |

Opomba: merska enota »število« predstavlja število oseb.

Spremljanje kazalnika je povezano z izvedbo projekta zagotavljanja denarnih nadomestil za nastanitev na zasebnem naslovu za osebe z mednarodno zaščito. Vse osebe, ki želijo vložiti prošnjo za združitev družine, so o tem postopku osebno informirane.

V okviru tega kazalnika bo poročanje potekalo po spolu (moški, ženska, nebinarni) in starosti (<18, 18-60, >60).

Vrednost oziroma podatek za mejnik 2024 je določen na podlagi ocene, da je vsako leto približno od tri do pet oseb z mednarodno zaščito podrobno informiranih o možnostih združevanja družine.

Ciljna vrednost za leto 2029 je določena glede na oceno, da bo po letu 2024 o možnostih združevanja družin informiranih približno od tri do pet oseb z mednarodno zaščito na leto.

Vir, iz katerega se črpajo podatki, so interne evidence UOIM.

**6. Število udeležencev, ki so upravičeni do programov mobilnosti.**

| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| --- | --- | --- | --- | --- | --- |
| 1a | **O.2.6** | **Število udeležencev, ki so upravičeni do programov mobilnosti** | število | 0 | 0 |

Opomba: merska enota »število« predstavlja število oseb.

Aktivnosti oziroma projekti v povezavi s tem kazalnikom niso planirani, zato ga ne bomo spremljali.

**7. Število projektov vključevanja, pri katerih so upravičenci lokalni in regionalni organi.**

| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| --- | --- | --- | --- | --- | --- |
| 2d | **O.2.7** | **Število projektov vključevanja, pri katerih so upravičenci lokalni in regionalni organi** | število | 2 | 10 |

Opomba: merska enota »število« predstavlja število projektov.

Spremljanje kazalnika je povezano z izvedbo projektov vzpostavitve koordinativnih teles na lokalni ravni z namenom prepoznavanja težav pri integraciji, iskanja ustreznih rešitev in priprave dodatnih integracijskih aktivnosti ter uvajanja inovativnih shem za vključevanje migrantov.

Vrednost oziroma podatek za mejnik 2024 je določen na podlagi ocenjenega števila projektov, ki jih bodo izvajale lokalne skupnosti v prvih treh letih. Izvedli bomo predvidoma dva projekta, v katera bodo vključene lokalne skupnosti/občine preko svojih uradnih predstavnikov.

Ciljna vrednost za leto 2029 je določena na podlagi ocene, da se bo v drugi polovici programa število projektov vključevanja povečalo.

Vir, iz katerega se črpajo podatki, bodo podatki o številu projektov lokalnih skupnosti pri javnih razpisih UOIM.

**Specifični cilj 3: prispevati k boju proti nedovoljenim migracijam, krepiti učinkovito, varno in dostojanstveno vračanje in ponovni sprejem, pa tudi spodbujati in prispevati k učinkovitemu začetnemu ponovnemu vključevanju v tretjih državah**

V okviru specifičnega cilja 3 se sklad izvaja z osredotočenostjo na naslednje izvedbene ukrepe:

(a) zagotavljanje enotne uporabe pravnega reda Unije in prednostnih nalog politike v zvezi z infrastrukturo, postopki in storitvami;

(b) podpiranje integriranega in usklajenega pristopa k upravljanju vračanja na ravni Unije in držav članic, razvoj zmogljivosti za učinkovito, dostojanstveno in trajnostno vrnitev ter zmanjšanje spodbud za nedovoljene migracije;

(c) podpiranje pomoči pri prostovoljnem vračanju in iskanju družin ter reintegracije, ob upoštevanju največje koristi otroka;

(d) krepitev sodelovanja s tretjimi državami in njihove zmogljivosti v zvezi s ponovnim sprejemom in trajnostno vrnitvijo.

V nadaljevanju so predstavljeni kazalniki učinka v okviru specifičnega cilja 3 ter način njihovega spremljanja:

**1. Število udeležencev dejavnosti usposabljanja.**

| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| --- | --- | --- | --- | --- | --- |
| 3a, 3b, 3c | **O.3.1** | **Število udeležencev dejavnosti usposabljanja** | število | 50 | 50 |

Opomba: merska enota »število« predstavlja število oseb.

Spremljanje kazalnika je povezano z jezikovnimi tečaji, taktičnimi izobraževanji, izobraževanji za učinkovitejše delo in komunikacijo ter specializiranimi usposabljanji za zdravstvene in socialne delavce.

V okviru tega kazalnika bo poročanje potekalo po spolu (moški, ženska, nebinarni) in starosti (<18, 18-60, >60).

Vrednost oziroma podatek za mejnik 2024 je določen na podlagi števila zaposlenih v Centru za tujce.

Ciljna vrednost za leto 2029 je določena na podlagi števila zaposlenih v Centru za tujce, pri čemer se predvideva, da se bodo vsi zaposleni udeležili usposabljanja do leta 2024.

Vir, iz katerega se črpajo podatki, je kadrovska evidenca Centra za tujce.

**2. Število kosov kupljene opreme, vključno s številom kupljenih ali posodobljenih sistemov IKT.**

| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| --- | --- | --- | --- | --- | --- |
| 3a | **O.3.2** | **Število kosov kupljene opreme, vključno s številom kupljenih ali posodobljenih sistemov IKT** | število | 40 | 400 |

Opomba: merska enota »število« predstavlja število kosov.

Spremljanje kazalnika je povezano z obnovo, nadgradnjo in modernizacijo Centra za tujce in njegovih IKT sistemov ter vzpostavitev RECAMAS sistema, ki ga je razvila Evropska agencija za mejno in obalno stražo – Frontex.

Vrednost oziroma podatek za mejnik 2024 je določen s predvidenimi količinami nabavljene opreme glede na dotrajanost in življenjsko dobo obstoječe opreme, njihovo nadgradnjo ter vgradnjo novih tehnologij. Nanaša se na vse naprave, opremo in pripomočkov, ki so namenjeni za nemoteno delovanje Centra za tujce in oskrbo tujcev.

Ciljna vrednost za leto 2029 je določena s predvidenimi količinami nabavljene opreme glede na dotrajanost in življenjsko dobo obstoječe opreme, njihovo nadgradnjo ter vgradnjo novih tehnologij.

Vir, iz katerega se črpajo podatki, je seznam osnovnih sredstev in drobnega inventarja Centra za tujce za leto 2020 ter naročila, dobavnice in prevzemnice dobavljene opreme.

**3. Število povratnikov, ki so prejeli pomoč za reintegracijo.**

| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| --- | --- | --- | --- | --- | --- |
| 3c, 3d | **O.3.3** | **Število povratnikov, ki so prejeli pomoč za reintegracijo** | število | 80 | 220 |

Opomba: merska enota »število« predstavlja število oseb.

Spremljanje kazalnika je povezano z izvajanjem vračanja in reintegracije, ki ga bo izvajal Center za tujce Center za tujce.

V okviru tega kazalnika bo poročanje potekalo po spolu (moški, ženska, nebinarni) in starosti (<18, 18-60, >60).

Vrednost oziroma podatek za mejnik 2024 je določen na podlagi ocene gibanja migracij in realnih možnostih vračanja v države izvora (prihodi tujcev iz držav, v katerih se program reintegracije izvaja).

Ciljna vrednost za leto 2029 je določena na podlagi števila tujcev, ki so v preteklosti prejeli pomoč za reintegracijo in predvidevanj glede na trende ilegalnih migracij (prihodi tujcev iz držav, v katerih se program reintegracije izvaja oziroma na podlagi ocene intenzitete migracij.

Vir, iz katerega se črpajo podatki, bodo letna poročila Centra za tujce.

**4. Število mest v ustanovljenih centrih za pridržanje.**

| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| --- | --- | --- | --- | --- | --- |
| 1a | **O.3.4** | **Število mest v ustanovljenih centrih za pridržanje** | število | 0 | 0 |

Opomba: merska enota »število« predstavlja število prostorov ali postelj.

Aktivnosti oziroma projekti v povezavi s tem kazalnikom niso planirani, zato ga ne bomo spremljali. Predvidena je le adaptacija obstoječih prostorov. V kolikor se pojavi potreba po novih nastanitvenih prostorih, bo projekt ustrezno nadgrajen.

**5. Število mest v obnovljenih/prenovljenih centrih za pridržanje.**

| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| --- | --- | --- | --- | --- | --- |
| 3a | **O.3.5** | **Število mest v obnovljenih/ prenovljenih centrih za pridržanje** | število | 60 | 120 |

Opomba: merska enota »število« predstavlja število prostorov ali postelj.

Spremljanje kazalnika je povezano z obnovo objekta Centra za tujce.

Vrednost oziroma podatek za mejnik 2024 je določen glede na trenutno stanje objekta Centra za tujce in potrebe po njegovi adaptaciji, posodobitvi in nadgradnji prostorov objekta ter opreme in naprav. Obnova obsega tudi nadgradnjo opreme za administrativno poslovanje.

Ciljna vrednost za leto 2029 je določena glede na trenutno stanje objekta Centra za tujce in potrebe po njegovi adaptaciji, posodobitvi in nadgradnji prostorov objekta ter opreme in naprav. Obnova obsega tudi nadgradnjo opreme za administrativno poslovanje in zunanjih rekreativnih površin.

Vir, iz katerega se črpajo podatki bodo evidence javnih naročil za potrebe obnove Centra za tujce, sklenjene pogodbe, dobavnice in prevzemnice dobavljene opremi.

# 2.1.2 DEJAVNIKI, KI LAHKO VPLIVAJO NA DOSEGANJE MEJNIKOV IN CILJEV TER NAČINI, KAKO SO BILI UPOŠTEVANI

Pri izračunu kazalnikov učinka in rezultatov smo upoštevali različne dejavnike, ki bi lahko ogrozili doseganje mejnikov in ciljev. Za specifične cilje lahko podamo skupne dejavnike vpliva na doseganje mejnikov in ciljev, in sicer:

1. migracijski tokovi, ki pa so spreminjajoči in odvisni od globalne situacije;
2. prepozna odobritev Programa in sistema upravljanja s strani EK, kar bi zavleklo izvedbe postopkov javnih razpisov in javnih naročil;
3. pomanjkanje proračunskih sredstev za izvedbo nekaterih projektov;
4. pomanjkanje razpoložljivih kadrov, ki bi izvajali projekte.

Aktivnosti so razdeljene po specifičnih ciljih, zato v nadaljevanju podajamo posamezne dejavnike, ki lahko vplivajo na doseganje mejnikov in ciljev za posamezen specifični cilj.

**Specifični cilj 1: okrepiti in razvijati vse vidike skupnega evropskega azilnega sistema, vključno z njegovo zunanjo razsežnostjo**

Dejavniki, ki lahko vplivajo na doseganje mejnikov in ciljev, so:

* nepredvidljivi migracijski tokovi: MNZ težko vnaprej napove število vloženih prošenj za mednarodno zaščito ter države, iz katerih prihajajo prosilci za mednarodno zaščito. Od tega je na primer odvisna potreba po prevajalcih, ki prevajajo iz določenega jezika;
* potrebe se hitro spreminjajo in so odvisne od aktualnih migracijskih trendov (npr. potreba po prevajalcih iz določenega območja). Obstaja možnost nepredvidenega velikega števila mladoletnikov brez spremstva, kar pomeni pomanjkanje zakonitih zastopnikov brez spremstva, ki spremljajo mladoletnike v vseh fazah postopka;
* nepravočasna priprava vsebinskih podlag za javna naročila: v kolikor pride do velikega pritiska migrantov v določenem krajšem obdobju, potem je potrebno v zelo kratkem času organizirati npr. dodatne prevajalce, dodatne varnostnike, dodatne prostore, na hitro usposobiti dodatne zakonite zastopnike brez spremstva, na hitro objaviti poziv za nove svetovalce za begunce. Tukaj gre za časovno komponento, ko je v kratkem času nemogoče pripraviti vse za povečan prihod migrantov;
* nepravočasna priprava in realizacija javnih naročil: možnost zamika realizacije, v primeru neuspešne izvedbe postopka (potrebna ponovitev postopka), zaradi nedopustnih ponudb, visokih cen, revizijskih zahtevkov, ipd.;
* nezainteresiranost prosilcev za mednarodno zaščito, da bi sodelovali v projektnih aktivnostih, saj jih večina zapusti državo kmalu po vložitvi prošnje.

**Specifični cilj 2: okrepiti in razvijati zakonite migracije v države članice v skladu z njihovimi gospodarskimi in socialnimi potrebami ter spodbujati in prispevati k učinkoviti integraciji in socialnemu vključevanju državljanov tretjih držav**

Dejavniki, ki lahko vplivajo na doseganje mejnikov in ciljev, so:

* nezaineteresiranost lokalnih organov/skupnosti za sodelovanje pri projektih;
* nezainteresiranost upravičencev, da bi sodelovali v različnih tečajih, usposabljanjih.

**Specifični cilj 3: prispevati k boju proti nedovoljenim migracijam, krepiti učinkovito, varno in dostojanstveno vračanje in ponovni sprejem, pa tudi spodbujati in prispevati k učinkovitemu začetnemu ponovnemu vključevanju v tretjih državah**

Dejavniki, ki lahko vplivajo na doseganje mejnikov in ciljev, so:

* nezainteresiranost tujcev za sodelovanje pri vrnitvi v izvorno državo;
* ovire pri sodelovanju s konzularnimi ali drugimi predstavništvi tretjih držav, pristojnimi za identifikacijo in izdajo potovalnih dokumentov;
* zamude pri izvedbi in realizaciji javnih naročil;
* povečano število državljanov tretjih držav v postopkih vračanja.

# 2.2 KAZALNIKI REZULTATOV

Kazalniki rezultatov so po specifičnih ciljih določeni v Uredbi o vzpostavitvi Sklada za azil, migracije in vključevanje. V nadaljevanju so predstavljeni kazalniki rezultatov po posameznih specifičnih ciljih.

O vseh kazalnikih, povezanih z osebami, se poroča po starostnih skupinah (<18, 18–60, >60) in po spolu.

**Specifični cilj 1: okrepiti in razvijati vse vidike skupnega evropskega azilnega sistema, vključno z njegovo zunanjo razsežnostjo**

Kazalniki rezultata:

1. Število udeležencev, ki menijo, da je usposabljanje koristno za njihovo delo.

2. Število udeležencev, ki tri mesece po zaključku dejavnosti usposabljanja poročajo, da uporabljajo znanja in spretnosti ter kompetence, pridobljene med usposabljanjem.

3. Število oseb, za katere so se uporabile alternative pridržanju, pri čemer se ločeno navede:

3.1 število mladoletnikov brez spremstva, za katere so bile uporabljene alternative pridržanju;

3.2 število družin, za katere so bile uporabljene alternative pridržanju.

| OZNAKA(ID) | KAZALNIK | MERSKA ENOTA | OSNOVNA ZAČETNA VREDNOST | CILJNA VREDNOST za leto 2029 |
| --- | --- | --- | --- | --- |
| **R.1.5** | **Število udeležencev, ki menijo, da je usposabljanje koristno za njihovo delo** | število | 0 | 60 |
| **R.1.6** | **Število udeležencev, ki tri mesece po zaključku dejavnosti usposabljanja poročajo, da uporabljajo znanja in spretnosti ter kompetence, pridobljene med usposabljanjem** | število | 0 | 60 |
| **R.1.7** | **Število oseb, za katere so se uporabile alternative pridržanju, pri čemer se ločeno navede:** | število | 0 | 0 |
| R.1.7.1 | Št. mladoletnikov brez spremstva, za katere so se uporabile alternative pridržanju | število | 0 | 0 |
| R.1.7.2 | Št. družin, za katere so se uporabile alternative pridržanju | število | 0 | 0 |

Opomba: pri kazalnikih R.1.5, R.1.6, R.1.7, R.1.7.1 merska enota »število« predstavlja število oseb, pri kazalniku R.1.7.2 pa število družin.

V okviru kazalnikov usposabljanja bo poročanje potekalo po spolu (moški, ženska, nebinarni) in starosti (<18, 18-60, >60).

Osnovna začetna vrednost kazalnikov je postavljena na 0, saj je vezana na dejansko stanje v referenčnem letu.

Ciljna vrednost kazalnikov usposabljanja za leto 2029 je določena glede na pretekla izvedena usposabljanja in število udeležencev na teh usposabljanjih. Pri izračunu ciljne vrednosti za 2029 je bilo vzeto povprečje letno izvedenih usposabljanj. Vrednost je določena tudi na podlagi ocene, da bo do takrat 75% udeležencev (zaposlenih), ki se bodo udeležili usposabljanj, menilo, da so bila ta koristna za njihovo delo.

Kazalnika »Število oseb, za katere so se uporabile alternative pridržanju«, ne spremljamo, in sicer glede na težave pri uvajanju alternativ pridržanju, ker je Slovenija za večino državljanov tretjih držav le tranzitna država (do ciljne države). Spremljali bomo najboljše prakse na ravni držav članic Evropske unije na področju alternativ pridržanja ter implementirali tiste metode, ki bodo zmanjševale neovirano in nezakonito prehajanje meja. V tem primeru bodo projekti in kazalniki naknadno ovrednoteni.

Vir, iz katerega se črpajo podatki za kazalnike usposabljanja, bodo med drugim rezultati ankete, ki jih na koncu usposabljanja oz. izobraževanja izpolnijo udeleženci ter interne evidence UOIM.

**Specifični cilj 2: okrepiti in razvijati zakonite migracije v države članice v skladu z njihovimi gospodarskimi in socialnimi potrebami ter spodbujati in prispevati k učinkoviti integraciji in socialnemu vključevanju državljanov tretjih držav**

Kazalniki rezultata:

1. Število udeležencev jezikovnih tečajev, ki so po zaključku jezikovnega tečaja izboljšali raven svojega znanja jezika države gostiteljice vsaj za eno stopnjo glede na skupni evropski referenčni okvir za jezike ali njemu enakovreden nacionalni okvir.

2. Število udeležencev, ki poročajo, da je bila dejavnost koristna za njihovo integracijo.

3. Število udeležencev, ki so zaprosili za priznanje ali ocenjevanje svojih kvalifikacij ali znanj in spretnosti, pridobljenih v tretji državi.

4. Število udeležencev, ki so zaprosili za dolgoročni status rezidenta.

| OZNAKA(ID) | KAZALNIK | MERSKA ENOTA | OSNOVNA ZAČETNA VREDNOST | CILJNA VREDNOST za leto 2029 |
| --- | --- | --- | --- | --- |
| **R.2.8** | **Število udeležencev jezikovnih tečajev, ki so po zaključku jezikovnega tečaja izboljšali raven svojega znanja jezika države gostiteljice vsaj za eno stopnjo glede na skupni evropski referenčni okvir za jezike ali njemu enakovreden nacionalni okvir** | število | 0 | 8.000 |
| **R.2.9** | **Število udeležencev, ki poročajo, da je bila dejavnost koristna za njihovo integracijo** | število | 0 | 5.345 |
| **R.2.10** | **Število udeležencev, ki so zaprosili za priznanje ali ocenjevanje svojih kvalifikacij ali znanj in spretnosti, pridobljenih v tretji državi** | število | 0 | 50 |
| **R.2.11** | **Število udeležencev, ki so zaprosili za dolgoročni status rezidenta** | število | 0 | 0 |

Opomba: merska enota »število« predstavlja število oseb.

V okviru teh kazalnikov bo poročanje potekalo po spolu (moški, ženska, nebinarni) in starosti (<18, 18-60, >60).

Osnovna začetna vrednost kazalnikov je postavljena na 0, saj je vezana na dejansko stanje v referenčnem letu.

Ciljna vrednost za kazalnik »Število udeležencev jezikovnih tečajev, ki so po zaključku jezikovnega tečaja izboljšali raven svojega znanja jezika« za leto 2029 je določena na podlagi evalvacijskih poročil jezikovnih šol, za katere ocenjujemo, da bo od načrtovanih 10.000 udeležencev jezikovnih tečajev, 80% odstotkov udeležencev jezikovnih tečajev izboljšalo raven svojega znanja vsaj za eno stopnjo. Vezano na kazalnik »Število udeležencev, ki poročajo, da je bila dejavnost koristna za njihovo integracijo«, se pričakuje, da naj bi približno 50% udeležencev ocenilo, da je bila dejavnost koristna za njihovo integracijo. V zvezi s kazalnikom priznanih kvalifikacij, pa ocenjujemo, da na letni ravni med 6 in 8 oseb z mednarodno zaščito zaprosi za priznanje oz. prevod svoje diplome oziroma spričevala, kar je ocenjeno na podlagi dosedanjih zaprosil. Ne pričakujemo zaprosil za dolgoročni status rezidenta.

Vir, iz katerega se črpajo podatki, so evidence, poročila in ankete jezikovnih šol, ki bodo izvajale tečaje slovenskega jezika ter letno poročilo UOIM. Pri priznanju kvalifikacij bo UOIM vodil interne evidence o naročenih sodnih prevodih diplom/spričeval.

**Specifični cilj 3: prispevati k boju proti nedovoljenim migracijam, krepiti učinkovito, varno in dostojanstveno vračanje in ponovni sprejem, pa tudi spodbujati in prispevati k učinkovitemu začetnemu ponovnemu vključevanju v tretjih državah**

Kazalniki rezultata:

1. Število povratnikov, ki so se vrnili prostovoljno.

2. Število povratnikov, ki so bili odstranjeni.

3. Število povratnikov, za katere so bile uporabljene alternative pridržanju.

| OZNAKA(ID) | KAZALNIK | MERSKA ENOTA | OSNOVNA ZAČETNA VREDNOST | CILJNA VREDNOST za leto 2029 |
| --- | --- | --- | --- | --- |
| **R.3.6** | **Število povratnikov, ki so se vrnili prostovoljno** | število | 0 | 80 |
| **R.3.7** | **Število povratnikov, ki so bili odstranjeni** | število | 0 | 10.000 |
| **R.3.8** | **Število povratnikov, za katere so se uporabile alternative pridržanju** | število | 0 | 0 |

Opomba: merska enota »število« predstavlja število oseb.

V okviru teh kazalnikov bo poročanje potekalo po spolu (moški, ženska, nebinarni) in starosti (<18, 18-60, >60).

Osnovna začetna vrednost kazalnikov je postavljena na 0, saj je vezana na dejansko stanje v referenčnem letu.

Ciljne vrednosti teh kazalnikov za leto 2029 so določene na osnovi podatkov iz letnih poročil Centra za tujce in predvidevanj trendov za prihodnja leta, upoštevajoč analize tveganja, iz katerih je razvidno, da se število odstranjenih tujcev v zadnjih letih povečuje.

Kazalnika »Število povratnikov, za katere so se uporabile alternative pridržanju« ne spremljamo, in sicer glede na težave pri uvajanju alternativ pridržanju, ker je Slovenija za večino državljanov tretjih držav le tranzitna država (do ciljne države). Spremljali bomo najboljše prakse na ravni držav članic Evropske unije na področju alternativ pridržanja ter implementirali tiste metode, ki bodo zmanjševale neovirano in nezakonito prehajanje meja. V tem primeru bodo projekti in kazalniki naknadno ovrednoteni.

Viri, iz katerega se črpajo podatki so poročila letna Centra za tujce.

#

# 3. DELEŽ SREDSTEV PO POSAMEZNIH VRSTAH UKREPANJA TER POVEZAVA S KAZALNIKI

| **Specifični cilj****SO1** | **Vrsta ukrepanja** | **Koda** | **Okvirna vrednost****(delež celotne vrednosti pokritosti s kazalniki za posamezni spec. cilj)** | **Povezan kazalnik** |
| --- | --- | --- | --- | --- |
| SO1 | Pogoji za sprejem | 001 | 24,55% | O.1.1, O.1.1.1, O.1.1.3, O.1.3, O.1.3.1, R.1.5, R.1.6 |
| Azilni postopki | 002 | 15,39% | O.1.1, O.1.1.1, O.1.1.3, O.1.2, R.1.5, R.1.6 |
| Izvajanje pravnega reda Unije  | 003 | 0,20% | O.1.3, O.1.3.1 |
| Otroci v migracijah | 004 | 43,75% | O.1.1.3, O.1.3.1 |
| Osebe s posebnimi potrebami glede sprejema in postopkovnimi potrebami | 005 | 7,49% | O.1.1.3 |
| Operativna podpora | 007 | 8,62% | / |
|  | Skupaj za SO1: |  | 91,38% |  |

| **Specifični cilj****SO2** | **Vrsta ukrepanja** | **Koda** | **Okvirna vrednost****(delež celotne vrednosti pokritosti s kazalniki za posamezni spec. cilj)** | **Povezan kazalnik** |
| --- | --- | --- | --- | --- |
| SO2 | Razvoj strategij vključevanja | 001 | 2,58% | O.2.7 |
| Ukrepi za vključevanje – informiranje in usmerjanje, točke „vse na enem mestu“ in dnevni medkulturni prostor za migrante | 003 | 11,05% | O.2.2, O.2.3, O.2.5, R.2.9 |
| Ukrepi za vključevanje – jezikovno usposabljanje | 004 | 35,41% | O.2.2, O.2.3, O.2.3.1, R.2.8, R.2.9 |
| Ukrepi za vključevanje –državljanska vzgoja in druga usposabljanja  | 005 | 2,68% | O.2.2, O.2.3, O.2.3.2, R.2.9 |
| Ukrepi za vključevanje – uvajanje, udeležba in stiki z družbo gostiteljico in priprava za vstop na trg dela | 006 | 9,38% | O.2.2, O.2.3, O.2.3.3, R.2.9, R.2.10 |
| Ukrepi za vključevanje – osnovne potrebe | 007 | 34,22% | O.2.2, O.2.3, R.2.9 |
| Operativna podpora | 012 | 4,69% | / |
|  | Skupaj za SO2: |  | 95,31% |  |

| **Specifični cilj****SO3** | **Vrsta ukrepanja** | **Koda** | **Okvirna vrednost****(delež celotne vrednosti pokritosti s kazalniki za posamezni spec. cilj)** | **Povezan kazalnik** |
| --- | --- | --- | --- | --- |
| SO3 | Pogoji za sprejem/pridržanje | 002 | 71,00% | O.3.1, O.3.5 |
| Postopki vračanja | 003 | 16,07% | R.3.7 |
| Pomoč pri prostovoljnem vračanju | 004 | 0,55% | R.3.6 |
| Pomoč pri reintegraciji | 005 | 5,63% | O.3.3 |
| Operacije vračanja | 006 | 5,62% | R.3.6, R.3.7 |
| Sistem spremljanja prisilnega vračanja | 007 | 1,12% | R.3.7 |
|  | Skupaj za SO3: |  | 100% |  |

# 4. ZAKLJUČEK

V novi finančni perspektivi bomo še naprej nadaljevali s projekti, ki za Republiko Slovenijo predstavljajo dobro prakso s ciljem hitrih in učinkovitih postopkov mednarodne zaščite ter programov pomoči pri vključevanju oseb. V letu 2021 je bil sprejet Zakon o spremembah in dopolnitvah zakona o mednarodni zaščiti, ki celovito ureja mednarodno zaščito in v slovenski pravni red prenaša pravo Evropske unije ter usklajuje slovensko zakonodajo s področja mednarodne zaščite z zakonodajo preostalih držav članic EU. Poseben izziv predstavlja trend povečanja števila prošenj za mednarodno zaščito tudi na ravni EU in ne samo v Republiki Sloveniji. Tvegano je tudi napovedovanje prihodnjih trendov na področju boja proti nedovoljenim migracijam, saj ne moremo napovedati, kakšen bo trend v priseljevanju v prihodnjem programskem obdobju. V povezavi s tem Slovenija vidi svojo politiko vračanja kot pošteno in učinkovito v odnosu do državljanov tretjih držav in drugih držav članic. Skladno s tem bo Slovenija spremljala najboljše rešitve na tem področju, ustrezno ocenila njihovo učinkovitost ter izbrane ustrezno implementirala.